Το σπίτι βρίσκεται σε εξαιρετική τοποθεσία, μόλις 5 λεπτά από την παλιά πόλη του Ρεθύμνου και 1 λεπτό από την Εθνική οδό. Καλόγουστο, πρόσφατα ανακαινισμένο και πλήρως εξοπλισμένο (με εσπρεσιέρα, τοστιέρα, βραστήρα, πλυντήριο κλπ). Η φιλοξενία της Κατερίνας ήταν μοναδικη. Είναι φιλική, πάντα πρόθυμη να μας βοηθήσει σε οτιδήποτε χρειαζόμασταν. Μας παρείχε χρήσιμες πληροφορίες για τις παραλίες και τα αξιοθέατα της περιοχής καθώς και πολύ ωραίες προτάσεις για φαγητό και ποτό, ενώ δεν παρέλειπε να μας ρωτά αν είμαστε καλά και εάν χρειαζόμαστε κάτι. Τέλος μας εντυπωσίασε το γεγονός ότι η Κατερίνα είχε φροντίσει να είναι το σπίτι εφοδιασμένο με οτιδήποτε μπορεί να χρειαζόμασταν, από οδοντόβουρτσες, οδοντόκρεμα, μωρομάντηλα, αφρόλουτρο κλπ στο μπάνιο, απορρυπαντικό για το πλυντήριο, έως υλικά για πρωινό, γιαούρτι, φρούτα, χυμούς, τοστ κλπ αλλά και κρασί, μπύρες, ρακή, ξηρούς καρπούς κλπ. Αισθανθήκαμε πώς μας φιλοξενούσε μια φίλη, που φρόντιζε με κάθε τρόπο να περάσουμε καταπληκτικά. Η διαμονή μας θα μας μείνει αξέχαστη. Εννοείται ότι θα επιστρέψουμε και ότι το προτείνουμε ανεπιφύλακτα.